44. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ  ΚΑΙ ΕΡΓΑΣΙΑΣ Αριθ. 2018885/2093 της 23 Ιαν./15 Μαρτ. 1989 (ΦΕΚ Β'  197) Καθορισμός της ημερησίας εκτός έδρας αποζημίωσης. Έχοντας υπόψη : 1.Τις διατάξεις του Ν.Δ. 65/73 "περί των δαπανών κινήσεως των τακτικών πολιτικών δημοσίων υπαλλήλων". 2.Τις αριθ. 28243/845/18.4.84 και 95015/2614/ 20.8.84 κοινές Υπουργικές αποφάσεις οι οποίες κυρώθηκαν με τη διάταξη του άρθρ. 20 του Νόμ. 1505/84. 3.Την αριθ. 3011/55/12.1.87 κοινή Υπουργική απόφαση η οποία κυρώθηκε με το Νόμ. 1684/87. 4.Την αριθ. 44012/1827/10.5.1988 κοινή Υπουργική απόφαση η οποία κυρώθηκε με το Νόμ. 1810/88. 5.Την ανάγκη καθορισμού σε νέα βάση της ημερήσιας εκτός έδρας αποζημίωσης, αποφασίζουμε: 1.Καθορίζουμε την ημερήσια εκτός έδρας αποζημίωση των μετακινούμενων για εκτέλεση υπηρεσίας Δικαστικών λειτουργών, πολιτικών υπαλλήλων και στρατιωτικών εν γένει, ως εξής : α)Για όσους από τους ανωτέρω προσκομίζουν δελτίο παροχής υπηρεσιών αποκλειστικά και μόνο του ξενοδοχείου στο οποίο διανυκτερεύουν κατά την εκτός έδρας παραμονή τους σε δραχμ. 5.000. β)Για όσους προσκομίζουν αποδείξεις (θεωρημένες) ενοικιαζομένων δωματίων, ξενώνων, στρατιωτικών λεσχών κ.λπ. σε δραχμ. 3.500. Σελ. 400,26(δ) Τεύχος 1347 Σελ. 88 γ)Για τους λοιπούς το 1/20 του βασικού τους μισθού μετά του επιδόματος χρόνου υπηρεσίας, η οποία δεν θα μπορεί να είναι κατώτερη ή ανώτερη των 3.000 δραχμ. 2.Κατά τα λοιπά ισχύουν οι αριθ. 28243/845/18.4.84, 95015/2615/20.8.84, 3011/55/ 12.1.87 και 44012/1827/10.5.1988 κοινές Υπουργικές αποφάσεις. 3.Η απόφαση αυτή που ισχύει από 1η Απρ. 1989 να δημοσιευθεί στην Εφημερίδα της Κυβέρνησης και θα κυρωθεί με νόμο. 